tomron87/hebrew-wikipedia-sentences-corpus huggingface dataset:
פעילויות אלה בישרו את מהפכת הקטיפה בשנת 1989, בה נטלו תלמידי ומורי האוניברסיטה תפקיד בולט.
לפחות 15 בני אדם נהרגו ו-30 נפצעו באירוע ירי המוני שהתרחש באוניברסיטה ב-21 בדצמבר 2023.
בין תלמידיה הבולטים של אוניברסיטת קארל בפראג:
הרפורמטור יאן הוס אשר סיים תואר ראשון במדעי הרוח בשנת 1393 ותואר שני ב-1396. לימים שימש אף כרקטור האוניברסיטה.
הממציא ניקולה טסלה למד סמסטר קיץ בשנת 1880, בטרם עזב את המוסד.
נשיא צ'כוסלובקיה אדווארד בנש אשר למד בפקולטה לפילוסופיה.
הסופר קארל צ'אפק למד בין השנים 1909–1915 וסיים דוקטורט בפילוסופיה.
הכימאי ירוסלאב היירובסקי, חתן פרס נובל לכימיה לשנת 1959.
הסופר מילן קונדרה למד שני סמסטרים באוניברסיטה בטרם המשיך באקדמיה לאמנויות הבמה.
איוונה טראמפ מתעמלת אולימפית, דוגמנית וידוענית
המשורר והסופר ריינר מריה רילקה.
פליקס זגהר, סיים את לימודי הרפואה ב-1932 - היה פרופסור לדרמטולוגיה, בית הספר לרפואה, האוניברסיטה העברית בירושלים, מנהל מחלקת עור בבית החולים הדסה ירושלים
על סמל האוניברסיטה מופיע נותן החסות למוסד, קרל הרביעי, קיסר האימפריה הרומית הקדושה כורע ברך לפני ואצלב הקדוש, הקדוש המגן של בוהמיה, לצידו האחד שלט האצולה של קיסר האימפריה הרומית הקדושה ולצידו האחר שלט האצולה של מלך בוהמיה.
אוניברסיטת צפון בחר אל-ע'זאל היא אחת משש אוניברסיטאות ציבוריות הפועלות בדרום סודאן.
האוניברסיטה נוסדה בשנת 2011 כמוסד במימון ממשלתי ללימודים גבוהים וכיום היא אחת משש אוניברסיטאות ציבוריות הפועלות בדרום סודאן.
היא שוכנת בעיר אבייל שבמחוז צפון בחר אל-ע'זאל, אחד מעשרת המחוזות שבדרום סודאן.
היא ממוקמת כ-800 ק"מ צפונית לג'ובה, עיר הבירה והעיר הגדולה ביותר במדינה.
אוניברסיטת צ'יאנג מאי (תאית: มหาวิทยาลัยเชียงใหม่) היא אוניברסיטה ציבורית בצפון תאילנד.
האוניברסיטה מתמקדת במדעים מדויקים, רפואה וחקלאות.
האוניברסיטה ממוקמת במחוז צ'יאנג מאי בסמוך לעיר המחוז, והייתה למוסד הראשון להשכלה גבוהה שהוקם בצפון תאילנד.
תוכניות להקמת האוניברסיטה החלו כבר ב-1941, אבל מלחמת העולם השנייה גרמה להפסקת הפעילות.
בשנת 1958 החליט המושל הצבאי של תאילנד תאנום קיטיקאצ'רון על הקמתה.
שנתיים מאוחר יותר, סרִיט תאנאראט אישר את הקמת האוניברסיטה.
ב-18 בינואר 1964 החלו הלימודים באוניברסיטה, על ידי ראמה התשיעי, מלך תאילנד.
טקס פתיחת האוניברסיטה התקיים כשנה מאוחר יותר, ב-24 בינואר 1965.
ב-6 במרץ 2008 הוענק לאוניברסיטה מעמד של אוניברסיטה לאומית.
האוניברסיטה חברה ברשת אוניברסיטאות איגוד מדינות דרום-מזרח אסיה.
אוניברסיטת פרייבורג, בשמה המלא אוניברסיטת אלברט לודוויג בפרייבורג היא אוניברסיטה ציבורית להוראה ומחקר בעיר פרייבורג, במדינת באדן-וירטמברג בגרמניה, אחת האוניברסיטאות הוותיקות והיוקרתיות של גרמניה.
האוניברסיטה חברה ב-U15 וחברה בליגה האירופית לאוניברסיטאות מחקר.
המוסד הוקם בשנת 1457 על ידי הארכידוכס האוסטרי אלברכט השישי לבית הבסבורג, ומשום כך היה מוכר גם כ"אוניברסיטה אלברטינה".
זו האוניברסיטה השנייה שהוקמה בתחום הארכידוכסות אחרי אוניברסיטת וינה.
בשנת 1820 נוסף לשם האוניברסיטה שמו של הדוכס הגדול של באדן, לודוויג הראשון.
אוניברסיטת פרייבורג היא האוניברסיטה החמישית לפי הוותק בגרמניה.
היא כוללת 11 פקולטות ולומדים בה סטודנטים גרמנים וזרים.
האחרונים מהווים כ-16% מכלל הסטודנטים ובאים מ-120 ארצות.
באוניברסיטת פרייבורג לימדו דמויות חשובות בתחומי המדע וההגות כמו פרידריך מיינקה, מקס ובר, אדמונד הוסרל, רודולף קרנפ, פרידריך הייק, הנס שפמן, מרטין היידגר, חנה ארנדט, הנס-גאורג גאדאמר ויוהאן אגק.
מייסד האוניברסיטה היה ארכידוכס אוסטריה, אלברכט השישי, אחי הקיסר פרידריך השלישי, ולכן נקראה בתחילת ימיה "אוניברסיטת אלברכטס".
הוא צייד אותה באדמות ובנכסים פיננסים וקבע את חוקיה.
בהקמתה האוניברסיטה קיבלה מעמד של אוניברסיטה אזורית, או של הלאנד שבו נמצאה.
בשנת 1490 היא נמסרה לידי בית הבסבורג.
האוניברסיטה כללה ארבע פקולטות - תאולוגיה, פילוסופיה, רפואה ומשפטים.
היא קמה בגל השני של ייסוד אוניברסיטאות במרחב הדובר גרמנית בשלהי ימי הביניים, בדומה לאוניברסיטת "אברהרד קרל" בטיבינגן ואוניברסיטת בזל.
הקמתה קיבלה גושפנקא בבולה אפיפיורית.
בדומה למרבית האוניברסיטאות בימי הביניים היא הייתה מעין תאגיד במסגרת הכנסייה והשתייכה לכנסייה הרומית-קתולית ולארגוניה.
משום כך הבישוף של בזל מילא תפקיד של קנצלר של האוניברסיטה והבישוף של קונסטנץ נחשב לפטרונה בפועל.
עם הסטודנטים שלמדו באוניברסיטה בתחילתה נמנו הומניסטים כמו גיילר פון קייזרברג, יוהנס רויכלין ויאקוב וימפלינג.
עד שנת 1536 לימד בפקולטה למשפטים אולריך צאזיוס ופרייבורג הפכה למרכז של תורת המשפט ההומניסטית.
בשנים 1529–1535 חי ולימד בפרייבורג ארסמוס מרוטרדם.
החל משנת 1559 האוניברסיטה התארחה בבניין "המכללה הישנה" (Altes Collegium), הידוע בימינו כ"עירייה החדשה".
חשיבות האוניברסיטה ירדה בימי קונטרה-רפורמציה.
בשל המאבק ברפורמה הפרוטסטנטית, בשנת 1620 נמסר ניהול שתיים מהפקולטות לידי המסדר הקתולי של הישועים.
אחרי 1682 הישועים בנו את מכללתם וכן כנסייה, המכונה "כנסיית האוניברסיטה".
בשנת 1679 פרייבורג סופחה זמנית לצרפת יחד עם החלקים הדרומיים של חבל הריין העילי.
מלך צרפת, לואי הארבעה עשר מאס בשיטות החינוך האוסטריות ונתן לישועים יד חופשית בהפעלת האוניברסיטה.
ב-6 בנובמבר 1684 הונהגה במוסד תוכנית לימוד דו-לשונית - "סטודיום גאליקום".
בשנים 1686–1688 האוניברסיטה נאלצה להימלט לקונסטנץ.
לאחר שפרייבורג חזרה לשליטת בית הבסבורג הקיסרית מריה תרזה ערכה בה רפורמה.
ב-1767 שונו תנאי הקבלה ובוטלה הדרישה מהסטודנטים להשתייך לכנסייה הרומית-קתולית.
לתוכנית הלימודים נוספו מדעי הטבע ולימודי מינהל ציבורי.
האוניברסיטה הפכה למוסד ממלכתי, חרף מחאות הכנסייה.
הכנסייה איבדה את השפעתה על האוניברסיטה בעקבות דיכוי הישועים בצו של האפיפיור קלמנס הארבעה עשר ב-1773. בעקבות זאת, בשנת 1784 מונה יוהאן גאורג יעקבי לפרופסור הפרוטסטנטי הראשון באוניברסיטה זו.
כאשר פרייבורג הפכה בשנת 1805 לחלק מהדוכסות הגדולה החדשב של באדן, נקלעה האוניברסיטה למשבר.
קרל פרידריך, הדוכס הגדול של באדן וקרל, הדוכס הגדול של באדן שקלו לסגור את האוניברסיטה, משום שחשבו שהדוכסות הגדולה לא יכולה להרשות לעצמה לנהל שתי אוניברסיטאות בו זמנית (אוניברסיטת היידלברג התקיימה מאז 1386).
לאוניברסיטה היו מספיק קרנות והכנסות כדי להמשיך לפעול עד לתחילת שלטונו של לודוויג הראשון, הדוכס הגדול של באדן ב-1818. ב-1820 הוא החליט על מענק שנתי לאוניברסיטה.
מאז נקראה האוניברסיטה בשם אוניברסיטת אלברט לודוויג בפרייבורג, כהכרת תודה מצד האוניברסיטה לתושבי פרייבורג.
בשנות ה-80 של המאה ה-19 אוכלוסיית הסטודנטים גדלה במהירות.
המוניטין המדעי של האוניברסיטה משך אליה מדענים, בהם הכלכלן , ההיסטוריונים ו והמשפטן .
בשנת 1900 הפכה האוניברסיטה לאוניברסיטה הגרמנית הראשונה שקיבלה נשים ללימודים בה.
בתחילת המאה העשרים נוספו לאוניברסיטה מבנים חדשים במרכז פרייבורג, בהם הבניין הראשי שנבנה ב-1911. לפני מלחמת העולם הראשונה מנתה האוניברסיטה 3,000 סטודנטים.
לאחר המלחמה לימדו בה הפילוסופים אדמונד הוסרל, מרטין היידגר ואדית שטיין.
בתקופת השלטון הנאצי עברה האוניברסיטה תהליך של "התאמה פוליטית" (Gleichschaltung) כמו שאר האוניברסיטאות הגרמניות.
תחת הרקטור מרטין היידגר נאלצו כל חברי הסגל היהודים לעזוב את האוניברסיטה בהתאם לחוק לשיקום שירות המדינה המקצועי.
היידגר גם הודיע לגסטפו על נטיותיו הפציפיסטיות של חבר הסגל הבולט הרמן שטאודינגר.
הגנטיקאי הנאצי קידם דעות גזעניות בעודו חבר באוניברסיטה, דעות ששימשו לתמיכה בחוקי נירנברג שחוקקו הנאצים.
לאחר מלחמת העולם השנייה האוניברסיטה נפתחה מחדש.
נבנו בניינים חדשים למדעי הטבע.
רעיונות האורדו-ליברליזם, שפותחו קודם לכן על ידי כלכלנים של אסכולת פרייבורג כוולטר אויקן, פרנץ בהם, הנס גרוסמן-דורת וליאונרד מיקש, הניעו את יצירת כלכלת השוק החברתי הגרמני והנס הכלכלי שנלווה לה.
חתן פרס נובל ופרופסור לשעבר באוניברסיטת פרייבורג, פרידריך האייק, קשור אף הוא לתאוריה זו.
הוא ניהל את , צוות חשיבה כלכלי בפרייבורג המשתף פעולה עם האוניברסיטה.
, שנחשב לאב המייסד של מדע המדינה הגרמני לאחר מלחמת העולם השנייה, היה גם פרופסור באוניברסיטת פרייבורג.
קבוצת המחקר שלו הקימה מאוחר יותר את מה שהוא כיום מכון ארנולד ברגשטרסר למחקר חברתי-תרבותי באוניברסיטה.
בהמשך המאה העשרים האוניברסיטה גדלה במהירות.
בשנות ה-60 הגיע מספר הסטודנטים ל-10,000, ובשנת 1980 הגיע ל-20,000. בשנות ה-70 כללה האוניברסיטה 14 פקולטות, ובשנת 1994 נוספה הפקולטה להנדסה.
בשנת 2002 צומצם מספר הפקולטות ל-11.
בשנת 2006 הצטרפה האוניברסיטה לליגה האירופית לאוניברסיטאות מחקר
כמי שצמחה עם העיר מאז המאה ה-15, בנייני האוניברסיטה משולבים היטב בעיר.
שלושת הקמפוסים הגדולים הם המרכז האוניברסיטאי שליד מרכז העיר ההיסטורי, רובע המכונים וקמפוס ההנדסה, ומבנים נוספים של האוניברסיטה פזורים ברחבי פרייבורג.
מתחם האוניברסיטה במרכז ההיסטורי של פרייבורג מכיל מבנים ציוריים כמו Kollegiengebäude I, שנבנה בסגנון יוגנדסטיל ב-1911 על ידי הרמן בילינג, וספריית האוניברסיטה הישנה בסגנון התחייה הגותית.
גם ספריית האוניברסיטה הנוכחית שוכנת במרכז ההיסטורי; זהו בניין מונומנטלי שהוקם בשנות ה-70, והיה אמור להיות משופץ ומעוצב מחדש החל מספטמבר 2008. זו אחת הספריות הגדולות בגרמניה והוצבה באוקטובר 2007 במקום הרביעי בדירוג הלאומי הגרמני של ספריות אוניברסיטאות.
כנסיית האוניברסיטה, השוכנת מול Kollegiengebäude II, נבנתה בשנת 1683 על ידי המסדר הישועי.
הכנסייה והמכללה הישועית נמסרו לאוניברסיטה לאחר דיכוי המסדר הישועי ב-1773. הכנסייה נהרסה ב-27 בנובמבר 1944 בהפצצה אווירית על פרייבורג, ושוחזרה ב-1956.
"רובע המכונים" (Institutsviertel) הוא ביתם של הפקולטות למדעים.
קמפוס זה נהרס כמעט כליל בהפצצת פרייבורג בשנת 1944. לאחר מלחמת העולם השנייה החל שיקום המכונים.
כיום נמצאים ברובע בנייני הפיזיקה, בניין הכימיה הראשי הגבוה, הנראה למרחוק, המכון המפורסם לכימיה מקרומולקולרית בהרמן-שטאודינגר-האוס, מבני מדעים נוספים, והמכונים הפרה-קליניים של הפקולטה לרפואה.
קמפוס ההנדסה ממוקם ליד שדה התעופה הקטן של פרייבורג בצפון מערב מרכז העיר, קרוב למרכז הרפואי האוניברסיטאי.
הקמפוס הוא ביתם של המכון להנדסת מיקרו-מערכות והמחלקה למדעי המחשב.
המרכז הרפואי האוניברסיטאי הוא אחד מהמרכזים הרפואיים הגדולים בגרמניה.
הוא כולל ב-1,600 מיטות ומטפל ב-55,000 מאושפזים בשנה, כאשר עוד 357,000 מטופלים במרפאות החוץ.
הוא מורכב מ-13 מרפאות מתמחות, חמישה מכונים קליניים וחמישה מרכזים (למשל המרכז לרפואת השתלות).
לאחרונה רכשה אוניברסיטת פרייבורג וילה היסטורית גדולה ברובע הרדרן, שתכיל חלק מהמחלקות לספרות ולבלשנות, וכן מחלקות להיסטוריה של .
אוניברסיטת קארדיף (בוולשית: Prifysgol Caerdydd) היא אוניברסיטת מחקר ציבורית בקארדיף, ויילס, הממלכה המאוחדת אשר נוסדה בשנת 1883. נכון לשנת 2021, למדו באוניברסיטה כ-33,985 סטודנטים מ-138 מדינות, מתוכם כ-23,765 ללימודי תואר ראשון, ו-10,220 בלימודי תארים מתקדמים.
היא האוניברסיטה ה-16 בגודלה בבריטניה והגדולה בוויילס, במונחים של מספר הסטודנטים והיא מציעה למעלה מ-300 תוכניות לימוד לתואר.
לאוניברסיטה 205,000 בוגרים מ-202 מדינות.
האוניברסיטה חברה בקבוצת ראסל, בברית GW4, באיגוד של אוניברסיטאות חבר העמים הבריטי (ACU), באיגוד האוניברסיטאות האירופאיות (EUA) ובאוניברסיטאות בריטניה (UUK).
בשנת 1879 החלו דיונים על הקמת קולג' אקדמי בווילס.
באוקטובר 1881 ממשלתו של ויליאם גלאדסטון מינתה ועדה אשר תבחן את הנושא.
כשנתיים לאחר שהוועדה המליצה על הקמת אוניברסיטה, הוחלט על קארדיף למיקום המוסד.
הקולג' נוסד ב-24 באוקטובר 1883 בשם הקולג' האוניברסיטאי בדרום ויילס ומונמות'שייר, וב-1893 הפך לקולג' מייסד של אוניברסיטת ויילס.
לימדו בו ביולוגיה, כימיה, אנגלית, צרפתית, גרמנית, יוונית, היסטוריה, לטינית, מתמטיקה ואסטרונומיה, מוזיקה, וולשית, לוגיקה, פילוסופיה ופיזיקה.
היה זה המוסד להשכלה גבוהה הראשון בווילס שגם התיר לימודי נשים ואסר בחינת דת למועמדים.
מכיוון שהקולג' לא היה אוניברסיטה עצמאית ולא יכל להעניק תארים משלו, הוא הכין את תלמידו למבחנים של אוניברסיטת לונדון או ללימודים נוספים באוניברסיטת אוקספורד או באוניברסיטת קיימברידג'.
ב-1972 השם שונה לקולג' האוניברסיטאי, קרדיף.
ב-1988 הקולג' האוניברסיטאי נקלע לקשיים כלכליים ונשקלה הכרזה על חדלות פירעון.
זה הוביל למיזוג עם המכון למדע וטכנולוגיה של אוניברסיטת ויילס (UWIST) כדי ליצור את הקולג' של אוניברסיטת ויילס, קרדיף.
בשנת 1893 הוקם בית הספר לרפואה וב-1996 שם המוסד שונה לאוניברסיטת ויילס, קרדיף.
בשנת 1997 האוניברסיטה קיבלה סמכויות הענקת תארים, וב-2005, היא הפכה לאוניברסיטה עצמאית בשם אוניברסיטת קארדיף המעניקה תארים משלה.
24 בתי הספר האקדמיים של האוניברסיטה מחולקים לשלושה קולג'ים:
הקולג' לאמנויות, מדעי הרוח ומדעי החברה
דירוג QS לאוניברסיטאות - מיקום 24 (2024)
נכון לשנת 2023, אנשי האקדמיה של האוניברסיטה כוללים 17 עמיתים בחברה המלכותית, 11 עמיתים באקדמיה המלכותית להנדסה (RAEng), שבעה עמיתים באקדמיה הבריטית, 21 עמיתים באקדמיה למדעי הרפואה, 32 עמיתים באקדמיה למדעי החברה ו-2 חברים באקדמיה הלאומית למדעים (NAS).
שניים מבוגרי האוניברסיטה הם חתני פרס נובל: רוברט הובר (פרס נובל לכימיה לשנת 1988) ומרטין אוונס (פרס נובל לפיזיולוגיה או לרפואה לשנת 2007).
אוניברסיטת צ'ינגחווה, לעיתים צ'ינגהואה (במנדרינית: 清华大学, פין-יין: qīnghuá dàxué, תעתיק מדויק: צִ'ינְגְחְווָה דָאשׂוֵּ'ה; באנגלית: Tsinghua University; בראשי תיבות: THU), היא אוניברסיטת מחקר מרכזית בבייג'ינג, וחברה בליגת C9, המאגדת את תשעת מוסדות המחקר המובילים בסין.
מאז היווסדה, בשנת 1911, יצאו ממנה מנהיגים בולטים בפוליטיקה, עסקים, אקדמיה ותרבות של סין.
האוניברסיטה חברה בהתאגדות אוניברסיטאות האוקיינוס השקט, באיגוד אוניברסיטאות המחקר במזרח אסיה, בליגת C9 ובפורום מנהיגי האוניברסיטאות העולמי.
כפי שמשתמע מהמוטו של האוניברסיטה, 自强不息、厚德载物 (מתורגם בדרך-כלל: "משמעת עצמית, מחויבות חברתית"; בתרגום חופשי: "מאמץ תמידי לשיפור, הובלה מתוך מוסריות"), אוניברסיטת צינגהואה מתמקדת במצוינות אקדמית, שיפור רמת החיים בסין, ופיתוח גלובלי.
יחד עם שכנתה, אוניברסיטת פקין, היא מדורגת כאחת מהאוניברסיטאות המובילות בסין ולמעשה בעולם בכלל.
צינגהואה היא "מוסד בדירוג A" בתוכנית הממשלתית "Double First Class University Plan".
אוניברסיטת צ'ינגחווה עוסקת במחקר מקיף ומציעה 51 תוכניות לימוד לתואר ראשון, 139 תוכניות לתואר שני ו-107 תוכניות דוקטורט דרך 20 קולג'ים ו-57 מחלקות המכסות מגוון רחב של נושאים.
האוניברסיטה הייתה שותפה לפיתוח HXMT - טלסקופ חלל בתחום קרני רנטגן סיני ראשון ששוגר בשנת 2017.
דירוג QS לאוניברסיטאות – מקום 25 (2024)
אוניברסיטת צ'ילה (בספרדית: Universidad de Chile) היא אוניברסיטה ציבורית הממוקמת בסנטיאגו דה צ'ילה שבצ'ילה אשר נוסדה בנובמבר 1842. האוניברסיטה נחשבת לאחד המוסדות האקדמיים הבולטים באמריקה הלטינית.
חמשת הקמפוסים שלה כוללים יותר מ־3.1 קמ"ר של בנייני מחקר, מרכזי בריאות, מוזיאונים, תיאטראות, מצפה כוכבים ותשתיות ספורט.
במוסד למעלה מ־40,000 סטודנטים, הלומדים בלמעלה מ־69 תוכניות שונות לתואר ראשון, 116 תוכניות לתואר שני, ו־36 תוכניות לדוקטורט.
כיום האוניברסיטה ישנן 19 פקולטות.
אוניברסיטת צ'ילה חברה בהתאגדות אוניברסיטאות האוקיינוס השקט.
מבין בוגריה הידועים של האוניברסיטה ניתן למנות רבים מנשיאי צ'ילה וחתני פרס נובל גבריאלה מיסטרל ופבלו נרודה.
מבין הפרופסורים הידועים שלימדו באוניברסיטה ניתן למנות את תומאס ברתל, קלאודיו נאראנחו, דומינגו פאוסטינו סרמיינטו ואיגנסיו מטה בלנקו.
בשנת 1841 הגה שר החינוך הצ'יליאני מנואל מונט (שנבחר לאחר מכן לנשיא צ'ילה) רעיון להקים תאגיד אקדמי למען "קידום ופיתוח מדעים ומדעי הרוח".
הרעיון קרם עור וגידים והחוק להקמת האוניברסיטה התקבל ב־19 בנובמבר 1842. האוניברסיטה נפתחה רשמית ב־17 בספטמבר 1843. בתקופה זו, האוניברסיטה כללה חמש פקולטות: מדעי הרוח והפילוסופיה, מדעי הפיזיקה והמתמטיקה, משפטים ומדעי המדינה, רפואה ותאולוגיה.
בשנת 1887 החלו ללמוד במוסד גם נשים, ובכך הפכה להיות האוניברסיטה הראשונה בצ'ילה המקבלת לשורותיה נשים והראשונה לקבל אותן לסגל האקדמי.
עד שנת 1931 מספר הפקולטות עלה לשש: מדעי הפילוסופיה והחינוך, מדעי המשפט והחברה, ביולוגיה ומדעי הרפואה, מדעי הפיזיקה והמתמטיקה, אגרונומיה, וטרינריה ואמנויות.
המוסד תרם גם להיווצרות האליטות האינטלקטואליות ומנהיגיה של המדינה.
מרבית נשיאי צ'ילה למדו במוסד, כמו גם אישים בולטים בפוליטיקה, העסקים והתרבות.
בשנת 1973, לאחר ההפיכה הצבאית והתחלת השלטון של אוגוסטו פינושה, האוניברסיטה הוכפפה למשטר הצבאי.
השינוי המשמעותי השני הגיע ב־3 בינואר 1981, כאשר צו נוסף הורה לשנות את מבנה האוניברסיטה על מנת לרסן את העולם האקדמי שלכאורה התנגד למשטר הצבאי.
דירוג QS לאוניברסיטאות: מקום 159= (2024)
אוניברסיטת קווין מרי בלונדון היא אוניברסיטת מחקר ציבורית הממוקמת בלונדון, שבממלכה המאוחדת וחברה באוניברסיטת לונדון.
המוסד הוקם במתכונתו הנוכחית בשנת 1887.
אוניברסיטת קווין מרי פרוסה על פני חמישה קמפוסים בעיר, ועוד קמפוסים בצרפת, מלטה, סינגפור ובסין.
האוניברסיטה מציעה למעלה מ־240 תוכניות לתואר בשלוש פקולטות: מדעי הרוח והחברה, רפואה ורפואת שיניים ומדעים והנדסה.
נכון לשנת 2021, למדו באוניברסיטה כ־26,045 סטודנטים בכ־26 מכוני מחקר ובתי ספר.
אוניברסיטת קינגס קולג' בלונדון חברה במספר ארגונים בין־לאומיים: חברה באיגוד אוניברסיטאות חבר העמים הבריטי (ACU), באיגוד האוניברסיטאות האירופאיות (EUA) ובמכון לפיזיקה והנדסה רפואית (IPEM).
בנוסף האוניברסיטה חברה במספר ארגונים בבריטניה: חברה בקבוצת ראסל, בקונסורציום SES, במרכז הפיתוח הבין־לאומי של לונדון (LIDC), ברשת הפיזיקה הדרום-מזרחית (SEPnet), ב־UCLPartners, באוניברסיטאות בריטניה (UUK), במכון אוניברסיטת לונדון בפריז (ULIP) ובמכון אלן טיורינג בלונדון.
המוסד האקדמי שנוסד במקום היה בית ספר לרפואה בשנת 1785. בשנת 1850 סיימה את לימודיה במוסד אליזבת בלקוול והפכה לרופאה הראשונה בממלכה.
בשנת 1907 האוניברסיטה הפכה למקום הראשון בבריטניה שמלמד הנדסת אווירונאוטיקה.
במהלך מלחמת העולם השנייה האוניברסיטה פונתה לקינגס קולג' באוניברסיטת קיימברידג'.
לאחר המלחמה נבנו מבנים חדשים עבור המחלקות לפיזיקה, הנדסה, ביולוגיה וכימיה.
האוניברסיטה מאורגנת בשלוש פקולטות ומכון בין־תחומי למדעי החיים, המחולקים לבתי ספר עצמאיים, מכונים ומחלקות:
בית הספר לשפות, בלשנות וקולנוע
בית הספר לפוליטיקה ויחסים בין־לאומיים
בית הספר למדעי הביולוגיה והכימיה
בית הספר להנדסת אלקטרוניקה ומדעי המחשב
בית הספר להנדסה ומדעי החומרים
אוניברסיטת קווין מרי בלונדון נחשבת לאחת האוניברסיטאות הטובות בעולם.
דירוגים בריטיים: מקום 46 לפי הטיימס/סאנדיי טיימס, מקום 73 לפי הגרדיאן, מקום 17 לפי Times Higher Education, מקום 21 לפי QS, מקום 21–25 לפי "דירוג שאנגחאי".
דירוגים עולמיים: מקום 395 לפי CWTS Leiden, מקום 135 לפי Times Higher Education, מקום 145= לפי QS, מקום 201–300 לפי "דירוג שאנגחאי".
בין בוגרי, מרצי וחוקרי האוניברסיטה נמנים תשעה זוכי פרס נובל:
רונלד רוס - פרס נובל לפיזיולוגיה או רפואה לשנת 1902
אדגר דאגלס אדריאן - פרס נובל לרפואה ופיזיולוגיה לשנת 1932
הנרי דייל - פרס נובל לפיזיולוגיה או רפואה לשנת 1936
ויין - פרס נובל לפיזיולוגיה או רפואה לשנת 1982
יוסף רוטבלט - פרס נובל לשלום לשנת 1995
פיטר מנספילד - פרס נובל לפיזיולוגיה או רפואה לשנת 2003
צ'ארלס קואן קאו - פרס נובל לפיזיקה לשנת 2009
מריו ורגס יוסה - פרס נובל לספרות לשנת 2010
רטקליף - פרס נובל לפיזיולוגיה או רפואה לשנת 2019
אוניברסיטת קולג' דבלין (באירית: Coláiste na hOllscoile, Baile Átha Cliath) היא אוניברסיטה ציבורית הממוקמת בדבלין, אירלנד אשר הוקמה בשנת 1854 ומהווה חלק מן האוניברסיטה הלאומית של אירלנד.
נכון ל-2020, עובדים בה כ-1,500 אנשי סגל ולומדים כ-33,000 סטודנטים ובכך היא מהווה האוניברסיטה הגדולה ביותר באירלנד.
אוניברסיטת קולג' דבלין נחשבת לפי דירוגים רבים כאחת האוניברסיטאות הטובות ביותר במדינה ואף באירופה.
מבין בוגרי האוניברסיטה וחברי הסגל בה ישנם כחמישה זוכי פרס נובל, וכן חלק משמעותי מראשי ממשלת אירלנד ונשיאי אירלנד.
אוניברסיטת קולג' דבלין חברה במספר ארגונים אקדמיים שונים, ובהם אוניברסיטאס 21 (U21) וועידת בתי הספר האירופיים לחינוך ומחקר הנדסי מתקדם (CESAER).
באוניברסיטה פועלים גם כ-60 אגודות סטודנטים העוסקות בתחומים רבים - דת, פעילות קהילתית ותקשורת.
שתי המפלגות הדומיננטיות בקרב הסטודנטים הן פינה גייל ופיאנה פול.
אוניברסיטת קולג' דבלין הוקמה כמוסד אקדמי קתולי בשנת 1854 אך הוסמכה בתור אוניברסיטה עצמאית רק בשנת 1907. המוסד הקתולי נוסד על מנת להשביח את החינוך הקתולי באירלנד כאנטי-תזה לטריניטי קולג' הפרוטסטנטי.
בשנת 1855 החלו לימודי רפואה במקום.
בשנות ה-80 וה-90 של המאה ה-19 בוצעו רפורמות רבות בניהול האוניברסיטה והיא נהפכה לאטרקטיבית הרבה יותר.
מבין בוגרי ועובדי האוניברסיטה הידועים בתקופה זו ניתן למנות את ג'יימס ג'ויס, פטריק פירס, דאגלס הייד וג'ון קוסטלו.
אמנם בתחילת המאה ה-20 התחזקו מגמות לאומיות איריות באוניברסיטה, רבים התגייסו לצבא הבריטי עם פרוץ מלחמת העולם הראשונה בשנת 1914. לאחר סיום מלחמה זו, פרצה מלחמת העצמאות האירית וגם בה השתתפו רבים מאנשי הצוות והסטודנטים באוניברסיטה.
בשנות ה-40 האוניברסיטה הועברה לאזור הפרברי של דבלין על מנת להתרחב יותר.
ספרו של ג'יימס ג'ויס, דיוקן האמן כאיש צעיר מתקיים בחלקו בסביבת האוניברסיטה.
אוניברסיטת צ'למרס לטכנולוגיה (בשוודית: Chalmers tekniska högskola) היא אוניברסיטה פרטית הממוקמת בגטבורג, שוודיה, אשר הוקמה בשנת 1829. באוניברסיטה לומדים למעלה מ-11,000 סטודנטים.
המוסד מתמקד בתחומי הטכנולוגיה, מדעי הטבע, האדריכלות והמתמטיקה.
מבין בוגריה הידועים של האוניברסיטה ניתן למנות את מאלין ברגרן, זוכה פרס נובל גוסטב דאלן, זיגפריד אדסטרם ופיודיפאי.
כ-10% מהסטודנטים לתארים מתקדמים מגיעים מחוץ לשוודיה.
האוניברסיטה מקיימת שיתופי פעולה עם חברות תעשייתיות רבות ובהן וולוו ואריקסון.
אוניברסיטת צ'למרס חברה בוועידת בתי הספר האירופיים לחינוך ומחקר הנדסי מתקדם, ברית N5T וליגת IDEA.
החל ממאי 2017 מחלקות האוניברסיטה הן:
אוניברסיטת צ'ינג חווה הלאומית (במנדרינית: 國立清華大學) היא אוניברסיטה ציבורית, הממוקמת בשינג'ו שבטאיוואן, אשר הוקמה ב-1911. באוניברסיטה לומדים כ-15,000 סטודנטים.
כיום (2024) קיימות 12 קולג'ים, 26 מחלקות ו-31 מכונים לתארים מתקדמים הקשורים לאוניברסיטה.
האוניברסיטה חברה בהתאגדות אוניברסיטאות האוקיינוס השקט ובאיגוד אוניברסיטאות המחקר במזרח אסיה.
מבין בוגריה הידועים של האוניברסיטה ניתן למנות את שינג-שן צ'רן ואת זוכי פרס נובל צ'ן-נינג יאנג, צונג-דאו לי ויואן לי.
אוניברסיטת צ'ינג חווה הוקמה בתחילה בבייג'ינג, אך מוקמה בטיוואן לאחר נסיגת הקוומינטנג במלחמת האזרחים הסינית ב-1956. הקמת האוניברסיטה נתמכה על ידי ממשלו של תאודור רוזוולט.
בתחילה מטרת המוסדות האקדמיים שהוקמו הייתה להכין את צעירי האזור ללימודים מתקדמים בארצות הברית עצמה.
בשנת 1925 החל להתקיים מחקר במוסד עצמו אשר הפך לאוניברסיטה של ממש בשנת 1928. משנת 1937 ובמהלך מלחמת סין–יפן השנייה פעלה אוניברסיטת צ'ינג חווה במשותף ביחד עם אוניברסיטת פקין.
במהלך המלחמה ספריית האוניברסיטה איבדה כ-200,000 פריטים מתוך 350,000.
בעשורים האחרונים ישנו שיתוף פעולה עם האוניברסיטה הסינית אוניברסיטת צ'ינגחווה.
באוניברסיטה ישנם יותר ממאה מועדוני סטודנטים העוסקים במגוון תחומי עניין - שירותי קהילה, מוזיקה וספורט, קולנוע ותיאטרון, ריקודים ואמנויות לחימה, דת ופילוסופיה וכן תחומי עניין מדעיים ואקדמיים.
ישנם שמונה מעונות בקמפוס המאכלסים כ-5,000 סטודנטים.
דירוג QS לאוניברסיטאות: מקום 233 (2024)
אוניברסיטת צ'נג קונג הלאומית (במנדרינית: 國立成功大學/成大) היא אוניברסיטה ציבורית, הממוקמת בטאינאן שבטאיוואן, אשר הוקמה ב-1931. באוניברסיטה לומדים כ-21,000 סטודנטים והיא נחשבת לאחת מן הטובות במדינה (במיוחד בתחומי ההנדסה, מדעי המחשב, הרפואה, התכנון והעיצוב).
בוגרי האוניברסיטה משתלבים בתעשיות רבות ובהן TSMC ואפלייד מטיריאלס.
אוניברסיטת צ'נג קונג היא האוניברסיטה הטייוואנית היחידה שחברה ברשת אוניברסיטאות עולמית (WUN).
לאוניברסיטת צ'נג קונג הסכמי שיתוף פעולה עם 251 מוסדות ואוניברסיטאות ברחבי העולם.
נחתמו הסכמי חילופי סטודנטים עם 98 אוניברסיטאות זרות ובהן האוניברסיטה הלאומית של סיאול, האוניברסיטה הטכנית של מינכן, אוניברסיטת דרום קליפורניה, אוניברסיטת ליידן, אוניברסיטת קיוטו, האוניברסיטה הלאומית של סינגפור ואוניברסיטת ניו סאות' ויילס.
דירוג QS לאוניברסיטאות: מקום 228 (2024)
אוניברסיטת פריז-סאקלה היא אוניברסיטת מחקר ציבורית בפריז שבצרפת, אשר נוסדה בשנת 1150 כחלק מן הסורבון ובמתכונתה הנוכחית והעצמאית בשנת 2015. נכון לשנת 2020, האוניברסיטה מכילה מספר מוסדות פנימיים ולומדים בתוכניותיה השונות כ-60,000 סטודנטים.
בשנת 2019, אוניברסיטת פריז-סאקלה ירשה את אוניברסיטת פריז-סוד (Paris XI) שנוסדה בשנת 1971. האוניברסיטה חברה בפרויקט פריז-סאקלה הכולל אשכול עתיר מחקר ואשכול עסקי המפותחים בעמק הסיליקון האירופי ליד פריז, ומהווה את המרכז הראשי להכשרה ומחקר בתוך אשכול הטכנולוגיה של הפרויקט.
האוניברסיטה משלבת מספר גרנדז אקול צרפתיים, פקולטות מובילות, קולג'ים ומרכזי מחקר שהם חלק מארגוני המחקר המובילים בעולם בתחומם.
האוניברסיטה ידועה במיוחד בלימודי המתמטיקה, הפיזיקה והרפואה שמתקיימים בה.
אוניברסיטת פריז-סאקלה חברה בליגה האירופית לאוניברסיטאות מחקר ובוועידת בתי הספר האירופיים לחינוך ומחקר הנדסי מתקדם.
אוניברסיטת צ'ולאלונגקורן (בתאית: จุฬาลงกรณ์มหาวิทยาลัย) (Chulalongkorn) היא אוניברסיטת מחקר לאומית, הממוקמת במרכז העיר בנגקוק שבתאילנד, אשר הוקמה בשנת 1917 (מה שהופך אותה למוסד האקדמי הוותיק במדינה).
נכון לשנת 2020, לומדים באוניברסיטה כ-35,000 סטודנטים.
אוניברסיטת צ'וללונגקורן נחשבת לאחת מן הטובות והיוקרתיות במדינה.
האוניברסיטה חברה בארגונים אקדמאיים רבים, ובהם התאגדות אוניברסיטאות האוקיינוס השקט (APRU), רשת האוניברסיטאות של איגוד מדינות דרום-מזרח אסיה (AUN), ואיגוד אוניברסיטאות המחקר במזרח אסיה (AEARU).
אוניברסיטת צ'וללונגקורן נוסדה כבית ספר מקומי בשנת 1899 על ידי ראמה החמישי, מלך תאילנד והפכה לאוניברסיטה עצמאית ומודרנית במרץ 1917. בשנותיו הראשונות של המוסד, פעלו בו ארבע פקולטות: הפקולטה לאמנויות ומדעים, הפקולטה למינהל ציבורי, הפקולטה להנדסה והפקולטה לרפואה.
אוניברסיטת צ'וללונגקורן מורכבת מתשע עשרה פקולטות, בית ספר לחקלאות, שלושה קולג'ים, עשרה מכוני מחקר ושני בתי ספר.
דירוג QS לאוניברסיטאות – מקום 211 (2024)
אוניברסיטת צ'רנוביץ (בשמה המלא: האוניברסיטה הלאומית בצ'רנוביץ ע"ש יורי פדקוביץ', באוקראינית: Чернівецький національний університет імені Юрія Федьковича) היא אוניברסיטה ציבורית הנמצאת בעיר צ'רנוביץ שבמערב אוקראינה.
אוניברסיטת צ'רנוביץ נוסדה ב-1875 בשם אוניברסיטת פרנץ יוזף בצ'רנוביץ .
זאת, במלאת מאה שנה להשתלטות האימפריה האוסטרו-הונגרית ב-1774 על מחוז בוקובינה, שבירתו היא צ'רנוביץ.
עקב ההשתלבות של קהילת יהודי צ'רנוביץ בחיים הפוליטיים והכלכליים באימפריה, מנו היהודים ב-1878, 23% מכלל התלמידים באוניברסיטה.
מספר זה תפח לכדי 24% ב-1885, 42% בשיא ב-1897, 41% ב-1906 ו-36% ב-1915. בתקופת השלטון הרומני הוסב שמה של האוניברסיטה לאוניברסיטה המלכותית ע"ש קרול הראשון בצ'רנאוץ (ברומנית: Universitatea Regele Carol I din Cernăuţi).
עקב מדיניות הנומרוס קלאוזוס שהוחלה על היהודים ברומניה, צנח שיעור הסטודנטים היהודים הלומדים באוניברסיטה ב-1933 לכ-18% אחוז.
הפקולטה לארכיטקטורה, בנייה ואמנויות דקורטיביות ויישומיות
הפקולטה להיסטוריה, מדעי המדינה ויחסים בינלאומיים
הפקולטה לחינוך גופני ובריאות האדם
הפקולטה לפדגוגיה, פסיכולוגיה ועבודה סוציאלית
המכון החינוכי והמדעי לביולוגיה, כימיה ומשאבים ביולוגיים
המכון החינוכי והמדעי למדעי הפיזיקה, הטכניקה והמחשב
אוניברסיטת ציריך לאמנויות היא האוניברסיטה לאמנויות הגדולה ביותר בשווייץ.
לומדים בה מעל ל-2,000 סטודנטים.
האוניברסיטה נוסדה בשנת 2007 כתוצאה ממיזוג בין בית הספר של ציריך לאמנות ועיצוב (HGKZ) ובית הספר למוזיקה, דרמה ומחול (HMT).
האוניברסיטה היא אחת מארבע האוניברסיטאות השייכות ל-Zürcher Fachhochschule .
אוניברסיטת ציריך לאמנויות מציעה קורסים לתואר ראשון, לתואר שני ולתוכניות השכלה מתקדמות באמנות, בעיצוב, במוזיקה, בהוראת האמנות, בתיאטרון, בקולנוע, במחול ובלימודים רב-תחומיים כמו גם תוכניות ללימודי דוקטורט בשיתוף עם אוניברסיטאות בינלאומיות לאמנות ועם המכון הטכנולוגי של ציריך.
לאוניברסיטה מסונפים מוזיאון העיצוב של ציריך, התיאטרון לאמנויות (Theater der Künste), מועדון המוזיקה Mehrspur והמרכז לתקשורת ולמידע (MIZ).
אוניברסיטת ציריך לאמנויות נוסדה ב-1 באוגוסט 2007 כתוצאה ממיזוג בין בית הספר של ציריך לאמנות ועיצוב (HGKZ) ובית הספר למוזיקה, דרמה ומחול (HMT).
הנשיא המייסד של המוסד החדש היה פרופ' הנס-פטר שוורץ.
מאז נובמבר 2009, פרופ' תומאס ד' מאייר הוא נשיא האוניברסיטה.
בית הספר של ציריך לאמנות ועיצוב צמח מתוך בית הספר לאמנויות יישומיות שנוסד ב-1878. בית הספר המקורי שכן בבניין שתוכנן על ידי האדריכלים אדולף שטגר וקרל אגנדר, ובו נמצא כיום המוזיאון לעיצוב של ציריך.
בית הספר למוזיקה, לדרמה ולמחול נוצר בעצמו כתוצאה ממיזוג בין מספר מוסדות, שהתרחש ב-1999: הקונסרבטוריון של וינטרטור, הקונסרבטוריון של ציריך, בית הספר לג'אז של ציריך, התיאטרון של ציריך, האקדמיה למשחק ובית הספר השווייצרי המקצועי לבלט.
התוכנית האוניברסיטאית ללימודי תיאטרון (השייכת כיום למחלקה לאמנויות הביצוע והקולנוע) נוסדה במקור בשנת 1937 כחלק מהתיאטרון המרכזי של ציריך, ונודעה כ"סטודיו השלבים של ציריך".
היא מותגה מחדש בשנות ה-70 המוקדמות בתור "האקדמיה למשחק של ציריך".
לאחר המיזוג בין המוסדות, האוניברסיטה לאמנויות שכנה ב-35 אתרים שונים הפזורים ברחבי העיר ציריך והעיר הסמוכה לה, וינטרטור.
בשנת 2014 הוקם קמפוס חדש במערב העיר ציריך, ואשר מאגד תחת אותה קורת גג את כל מחלקות האוניברסיטה מלבד מספר מוסדות אחדים השייכים לאוניברסיטה ונותרו במיקומיהם המקוריים.
האוניברסיטה מורכבת מחמש מחלקות מקצועיות:
המחלקה לאמנויות הביצוע והקולנוע – מעניקה הכשרה מקצועית במחול, בתיאטרון ובקולנוע.
ההכשרה בקולנוע כוללת קורסים לתואר ראשון ולתואר שני במשחק, בבימוי, בהוראת התיאטרון, בדרמטורגיה ובעיצוב במה.
עוד המחלקה מציעה תואר ראשון ותואר שני בקולנוע.
התואר הראשון כולל הכשרה כללית או הכשרה מיוחדת בעיצוב הפקה.
סטודנטים לתואר שני יכולים להתמחות בבימוי, בהפקת סרטי תעודה, בתסריטאות, בסינמטוגרפיה, בעריכת סרטים ובהפקה יצירתית.
התוכניות במחול כוללות הכשרה מקצועית במחול קלאסי או תואר ראשון במחול מודרני, וכן תואר שני במחול, המאפשר לסטודנטים להתמחות בכוריאוגרפיה כמו גם בהוראת המחול.
המחלקה לעיצוב – מעניקה תארים בשבעה מסלולים: מדיה אודיו-ויזואלית וליהוק, עיצוב משחקים, עיצוב תעשייתי, עיצוב אינטראקציה, טרנדים וזהות, ותקשורת חזותית.
המחלקה לאנליזה תרבותית – עוסקת בהוראה ובמחקר של תרבות עיונית, אנליזה תרבותית והוראת האמנות.
הקורסים שלה לתואר ראשון ולתואר שני מיועדים למורים לעתיד, לעיתונאי תרבות וליוצרי תערוכות.
המחלקה לאמנות יפה – מציעה קורסים אקדמיים בדיגיטליות, בצילום, במיצב ובפיסול, בציור, בביצוע, בשמע, בשפות ובווידאו.
המחלקה למוזיקה – מציעה תוכניות ביצירה, בהוראה ובפרשנות של מוזיקה קלאסית, ג'אז, פופ ומוזיקה כנסייתית.
התואר הראשון והתואר השני במחלקה מספקים הכשרה מקצועית למוזיקאים העתידים לעסוק בניהול ובניצוח על מקהלות, למורים למוזיקה, לסולנים ולעוסקים במוזיקה קאמרית, למהנדסי שמע ולמורים לפיתוח קול, למוזיקאי ג'אז ופופ.
הסטודנטים במחלקה משתתפים בקונצרטים של האוניברסיטה, המתקיימים בתחומיה או באתרים ציבוריים אחרים.
בוגרים מפורסמים (של המוסדות שקדמו לאוניברסיטה)
חברי סגל מפורסמים (של המוסדות שקדמו לאוניברסיטה)
לוח זמנים 14 באוקטובר 1916: סניף פרם של אוניברסיטת סנקט פטרבורג הוקם בצו של המשרד לחינוך העם.
14 ביולי 1917: אוניברסיטת פרם אורגנה כמוסד נפרד להשכלה גבוהה, בצו הממשלה הזמנית הרוסית.
ספטמבר 1934: שם האוניברסיטה שונה לאוניברסיטת פרם על שם מקסים גורקי.
1940: האוניברסיטה הפכה לאוניברסיטת מולוטוב, עם שינוי שם העיר למולוטוב על שם ויאצ'סלב מולוטוב.
1957: העיר החזירה את שמה ההיסטורי וכך גם האוניברסיטה.
אפריל 1994: האוניברסיטה הפכה לאוניברסיטה הממלכתית של פרם
יולי 2011: נשיא רוסיה דמיטרי מדבדב יוזם רפורמה באוניברסיטאות והאוניברסיטה משנה את שמה ל"אוניברסיטת המחקר הלאומית הממלכתית של פרם"
אוניברסיטת פרם (רשמית אוניברסיטת המחקר הלאומית הממלכתית של פרם; ברוסית: ) מהעיר פרם, שבמחוז פרם, רוסיה.
האוניברסיטה נוסדה בשנת 1916 והיא אחת האוניברסיטאות הוותיקות ביותר בשטחי אורל ובמזרח רוסיה.
אוניברסיטת פרם הממלכתית על שם א.
אוניברסיטת מולוטוב הממלכתית על שם א.
האוניברסיטה הממלכתית של פרם ממסדר הדגל האדון על שם א.
אוניברסיטת פרם נוסדה ב־14 באוקטובר 1916, כסניף של אוניברסיטת סנקט פטרבורג בעיר פרם.
החלטה זו של ממשלת האימפריה הרוסית תאמה את האסטרטגיה שלה לפיתוח המחוז הכלכלי של אורל.
הרעיון של הקמת מרכז להשכלה גבוהה באזור הרי אורל נתמך על ידי דמיטרי מנדלייב, אלכסנדר פופוב, אלכסיי דניסוב-אוראלסקי ואישי ציבור נודעים אחרים.
ב-14 ביולי 1917: אוניברסיטת פרם אורגנה כמוסד נפרד להשכלה גבוהה, בצו הממשלה הזמנית הרוסית.
עם זאת לאחר התפרקות ברית המועצות הוחלט בספטמבר 1934 לשנות את שם האוניברסיטה לאוניברסיטת פרם על שם מקסים גורקי.
ב-1940 האוניברסיטה הפכה לאוניברסיטת מולוטוב, עם שינוי שם העיר למולוטוב על שם ויאצ'סלב מולוטוב.
אך ב-1957 העיר החזירה את שמה ההיסטורי וכך גם האוניברסיטה.
לאחר התפרקות ברית המועצות, באפריל 1994 האוניברסיטה הפכה לאוניברסיטה הממלכתית של פרם וזה היה שמה הרשמי.
ביולי 2011, נשיא רוסיה דמיטרי מדבדב יזם רפורמה באוניברסיטאות הפדרליות במדינה והאוניברסיטה משנה את שמה ל"אוניברסיטת המחקר הלאומית הממלכתית של פרם" ובכך זוכה לתקצוב נרחב.
ירי המוני אירע באוניברסיטה ב־20 בספטמבר 2021, שהביא למות 6 סטודנטים.
הפקולטה לספרות ושפות זרות מודרניות
האוניברסיטה מספקת הכשרה ב־56 התמחויות לתואר שני (יש כ-250 סטודנטים לתואר שני) ו-6 התמחויות דוקטורט.
ישנן 14 מועצות תזה, כולל 11 מועצות להגנה על עבודות דוקטורט.
הפעילות האקדמית מתנהלת על ידי 1,229 חוקרים (2009), כולל 164 רופאים למדעים, פרופסורים ו־480 דוקטורנטים למדעים.
הצוות האקדמי כולל 4 אקדמאים ו-3 חברים באקדמיה הרוסית למדעים, 10 אקדמאים מחזיקים במעמד של פרופסור מצטיין באוניברסיטת פרם.
אוניברסיטת פרם משתפת פעולה עם שותפים זרים וארגונים בינלאומיים, שבמסגרתם נשלחים פרופסורים וסטודנטים למחוץ למדינה ללימודים לטווח ארוך, בהסכמה הדדית עם תוכניות של אוניברסיטאות במדינות אחרות וארגונים בינלאומיים.
שותפי האוניברסיטה הם אוניברסיטת אוקספורד, אוניברסיטאות צרפתיות (כמו אוניברסיטת אקס-מרסיי, גרנובל-אלפס, אוניברסיטת נאנסי), אוניברסיטאות בארצות הברית (בייחוד אוניברסיטת לואיוויל) ואוניברסיטאות במדינות מרכז אירופה ואוסטרליה.
האוניברסיטה משתפת פעולה עם הנציבות האירופית, הבנק העולמי, משרד המדע והתרבות של סקסוניה התחתונה ועוד כמה ארגונים.
ולדימיר ניקולאביץ' בקלמישב, זואולוג ואנטומולוג סובייטי
ניקיטה בליך, פוליטיקאי רוסי, מנהיגה לשעבר של ברית כוחות הימין ומושל מחוז קירוב
אברהם בסיקוביץ' (1891–1970) היה מתמטיקאי רוסי-יהודי, שעבד בעיקר באנגליה.
הוא מונה לפרופסור באוניברסיטת פרם בשנת 1917.
גאורגי בורקוב, שחקן קולנוע סובייטי
מייסד הגנים הבוטניים של אוניברסיטת פרם.
מחבר המילון האנציקלופדי ברוקהאוס ואפרון
ניקולאי שאקליין, פוליטיקאי רוסי, מושל מחוז קירוב לשעבר
ולנטין סטפנקוב, התובע הכללי הראשון של הפדרציה הרוסית
דמיטרי ריבולובלב, קרדיולוג ואוליגרך רוסי
אוגוסטינאס וולדמאראס, ראש ממשלת ליטא בשנת 1918
מארק זכארוב, במאי תיאטרון וקולנוע סובייטי-רוסי
מקסים רשטניקוב, פוליטיקאי רוסי, השר לפיתוח כלכלי, לשעבר מושל חבל פרם
אוניברסיטת פרייבורג למוזיקה היא אוניברסיטה ציבורית למוזיקה השוכנת בפרייבורג ונתמכת על ידי מדינת באדן-וירטמברג בגרמניה.
האוניברסיטה נוסדה בשנת 1946 כמוסד עירוני בניהולו של גוסטב שק, וכעבור שנתיים הפכה למוסד של מדינת באדן (שמאז 1952 היא חלק ממדינת באדן-וירטמברג).
בתחילה שכן המוסד בשני בתים עירוניים במרכז העיר ההרוס ברובו של פרייבורג.
רבים מהתלמידים הראשונים הפכו מוזיקאים בעלי שם, בהם הטנור פריץ וונדרליך והמלחין והמנצח הנס צנדר.
מספר רב של סולנים ומורים אינסטרומנטליים מצטיינים לימדו במוסד, בהם הרלד גנצמר , אורל ניקולה, אולריך קוך , וולפגנג מרשנר , רוברט לוין, היינץ הוליגר, ועוד.
ב-1954 המלחין והמנצח וולפגנג פורטנר הקים במוסד את "המכון למוזיקה חדשה" (Institut für Neue Musik) החלוצי, ולאחר מכן החל בשיתוף פעולה עם האולפן האלקטרוני הניסיוני של קרן היינריך-שטרובל בסניף פרייבורג של תחנת הרדיו Südwestfunks (כיום Südwestrundfunk ).
לאחר עשרות שנים של שיכון בבניינים רבים ברחבי העיר, האוניברסיטה הקימה מתקן חדש ומתקדם ב-1983.
מאז סתיו 2005, האוניברסיטה שיתפה פעולה עם בית החולים האוניברסיטאי של פרייבורג באמצעות "מכון פרייבורג לרפואת אומנויות הבמה" על מנת לחקור, ללמד ולקדם טיפול בחולים המבוסס על הקשר, שמתעלמים ממנו לעיתים קרובות, בין יצירת מוזיקה ובריאות.
האוניברסיטה מקיימת שיתופי פעולה בין-לאומיים עם הקונסרבטוריונים למוזיקה באודסה (אוקראינה), רוצ'סטר (ארצות הברית), ורשה (פולין), סידני (אוסטרליה) וקיוטו (יפן).
אוניברסיטת צוקובה (ביפנית: 筑波大学) היא אוניברסיטת מחקר לאומית אשר הוקמה באוקטובר 1973, עקב העברת קודמתה, אוניברסיטת טוקיו לחינוך, לאזור צוקובה.
יש לה שני קמפוסים: הקמפוס הראשי נמצא בצוקובה והשני הוא בטוקיו.
הקמפוס הראשי ממוקם בלב עיר המדע בצוקובה, שישים קילומטרים צפונית-מזרחית לטוקיו.
עוד בשנות ה-60 של המאה ה-20 הקימה הממשלה הלאומית פרויקט לבניית מרכז למחקר מדעי, ובעקבות זאת עברו מוסדות מחקר לאומיים רבים מטוקיו לצוקובה.
כעת, העיר היא ביתם של 29 ממוסדות המחקר והחינוך הלאומיים המובילים ביפן.
האוניברסיטה היא אחד מעשרת תאגידי האוניברסיטה הלאומיים המיועדים ועובדת בשיתוף פעולה הדוק עם הקהילות המדעיות השכנות ועם העיר צוקובה.
העיר מקיימת פעילויות שיתופיות שונות, המאגדות ערים וארגונים מרחבי העולם המובילים מחקר ופיתוח מדעי וטכנולוגי.
פורום GIANT (Grenoble Innovation for Advanced New Technologies) מתקיים מדי שנה בהשתתפות מנהיגים של מכוני מחקר, אוניברסיטאות, חברות וכו', בערי מדע מרכזיות כולל צוקובה סיטי ואוניברסיטת צוקובה.
אוניברסיטת צוקובה החליטה לתפקד כאוניברסיטה הפתוחה לכל בתוך ומחוץ ליפן.
האוניברסיטה חברה ברשת אוניברסיטאות עולמית (WUN) ובקונסורציום RU11.
דירוג QS לאוניברסיטאות: מקום 355= (2024)
דירוג QS לאוניברסיטאות: מקום 11 (2024)
אוניברסיטת קולגייט () היא מכללה אמריקאית פרטית למדעי הרוח בהמילטון שבניו יורק אשר נוסדה בשנת 1819. בתחילת דרכה, היא נקראה אגודת החינוך הבפטיסטית של מדינת ניו יורק, ושם זה שונה ב-1823 למוסד התאולוגי והספרותי המילטון.
בקולגייט לומדים כ-3,200 סטודנטים ב-56 תחומי לימוד לתואר ראשון המסתיימים בתואר ראשון באמנויות.
הגוף הסטודנטיאלי מורכב מ-54% נשים ו-46% גברים, המשתתפים ביותר מ-200 מועדונים וארגונים.
למרות שקולגייט מתמקדת בעיקר בתוכניות לתואר ראשון, יש לה גם תוכנית קטנה לתואר שני בהוראה.
מכללה משתתפת בליגה הגבוהה של ספורט המכללות בארצות הברית () ומהווה חלק מליגת הפטריוט ומקבוצת ההוקי ECAC.
בשנת 1817, נוסדה אגודת החינוך הבפטיסטית של מדינת ניו יורק על ידי שלושה עשר גברים (שישה כמרים ושבעה חברים מהקהילה).
שנתיים לאחר מכן, ב-1819, העניקה המדינה זיכיון לבית הספר, ובית הספר נפתח שנה לאחר מכן, ב-1820. השיעורים הראשונים התקיימו בבניין בעיירה המילטון.
שלוש שנים לאחר מכן, ב-1823, התמזגה הסמינר התאולוגי הבפטיסטי בניו יורק עם אגודת החינוך הבפטיסטית ושינתה את שמה למוסד הספרותי והתאולוגי המילטון.
בין הנאמנים היה ויליאם קולגייט, מייסד קולגייט-פלמוליב.
בשנת 1826, רכשו נאמני בית הספר חווה שהפכה מאוחר יותר למוקד הקמפוס, הידוע בשם "הגבעה".
שנה לאחר מכן, בנו הסטודנטים והסגל של בית הספר את בניין וסט הול, באמצעות אבנים שנלקחו ממחצבה שנמצאה על האדמה.
במקור נקרא "הבניין המערבי" לפני ששונה שמו ל"וסט הול", וזהו המבנה הוותיק ביותר בקמפוס.
ב-26 במרץ 1846, העניקה מדינת ניו יורק זיכיון מכללה למחלקה הקולגיאלית של המילטון; בשנים שלפני כן, על פי בקשת נאמני המילטון, הוענקו תארים ל-45 סטודנטים לתואר ראשון ולפחות מועמד אחד לתואר שני על ידי המכללה הקולומביאנית בוושינגטון, די.סי.
(כיום אוניברסיטת ג'ורג' וושינגטון), מוסד בפטיסטי נוסף.
בשנת 1846, שינתה בית הספר את שמו לאוניברסיטת מדיסון.
בשנת 1850, תכננה אגודת החינוך הבפטיסטית להעביר את האוניברסיטה לרוצ'סטר, אך נעצרה על ידי פעולה משפטית.
נאמנים, סגל וסטודנטים מתנגדים הקימו את אוניברסיטת רוצ'סטר.
קבוצה נוספת של מתנגדים בפטיסטיים, שקראה לסיום האפליה הגזעית והמגדרית, הקימה את הקולג' המרכזי של ניו יורק בשנת 1849. בשנת 1890, שינתה אוניברסיטת מדיסון את שמה לאוניברסיטת קולגייט כהוקרה למשפחה ולתרומותיה לבית הספר.
קולגייט, אחד מבניו של ויליאם קולגייט, הקים קרן הקדשה של מיליון דולר שנקראה קרן ההנצחה של דודג'.
בשנת 1912 נסגר בית הספר התיכון קולגייט, שפעל בהמילטון מאז ראשית המאה ה-19, ומתקניו הפכו לבניין המנהלה של אוניברסיטת קולגייט.
במהלך מלחמת העולם השנייה, הייתה אוניברסיטת קולגייט אחת מ-131 מכללות ואוניברסיטאות בארצות הברית שהשתתפו בתוכנית הכשרת המכללות של הצי V-12 שהציעה לסטודנטים נתיב לקבלת דרגת קצין בצי.
בהתחלה היה המוסד מוסד לגברים בלבד, אך כבר במחצית המאה ה-19 החלו נשים להשתתף בשיעורים באופן מוגבל כאשר אמילי טיילור, בתו של הנשיא דאז סטיבן וו.
טיילור (1851–1856), השתתפה בשיעור פילוסופיה מוסרית של אביה.
אוניברסיטת קולגייט ממוקמת בכפר הכפרי המילטון וילג', המילטון, ניו יורק.
הקמפוס ממוקם על שטח של 2.33 קמ"ר.
האוניברסיטה מחזיקה גם בשטח נוסף של 4.5 קמ"ר של יערות.
הבניין הראשון של קולגייט, וסט הול, נבנה על ידי סטודנטים וסגל מאבנים ממחצבת הסלע של קולגייט.
כמעט כל הבניינים בקמפוס בנויים מאבן, ובניינים חדשים נבנים מחומרים המתאימים לסגנון.
אודיטוריום הביולוגיה הישן נבנה בשנת 1884 ונוסף להמרשם הלאומי של מקומות היסטוריים בשנת 1973. תוכנית הקמפוס העיקרית נוצרה על ידי ארנסט וו.
בודיץ' בשנים 1891–1893, בהתבסס על המלצות קודמות של פרדריק לו אולמסטד.
הבניין המוכר ביותר בקמפוס הוא ככל הנראה קפלת קולגייט ממוריאל, שנבנתה בשנת 1918 ומשמשת להרצאות, הופעות, קונצרטים ושירותי דת.
אוניברסיטת פריז למדעים ולספרות היא אוניברסיטת מחקר ציבורית בפריז המאגדת מספר מוסדות מחקר והשכלה גבוהה בצרפת.
הארגון נוסד ב-2010 עת חברו חמישה מוסדות השכלה גבוהה ומחקר מהרובע הלטיני להקמת גוף משותף שיאפשר קידום תקציבי מחקר ואת נראותם הציבורית והבינלאומית.
מוסדות נוספים חברו אליהם בהמשך.
ב-2019 הוכר המוסד כאוניברסיטה ציבורית המאגדת מספר מוסדות עצמאיים והיא זכתה למעמד לאומי של "Grand établissements" ("מוסד גדול").
האוניברסיטה מורכבת מ-11 מוסדות חברים, שלושה ארגוני מחקר שותפים ו-10 גופים עימם יש שיתופי פעולה קבועים.
הקונסרבטואר הלאומי הגבוה לאמנות הדרמה
אקול פראטיק דה אוטז אטיד
בית הספר הלאומי הגבוה לאמנויות היפות
בית ספר תיכון אנרי הרביעי (Lycée Henri-IV)
אוניברסיטת צנעא הוקמה בשנת 1970 והייתה האוניברסיטה הציבורית הראשונה ברפובליקה הערבית של תימן (צפון תימן), שהפכה לרפובליקה של תימן.
על פי שמה, האוניברסיטה הוקמה בצנעא, בירת תימן.
האוניברסיטה הוקמה בעזרת מענקים ותמיכה מכווית.
כאשר הוקמה, היו באוניברסיטת צנעא שתי פקולטות בלבד, הפקולטה לשריעה ומשפטים והפקולטה לחינוך, שכללה גם אמנויות ומדעים.
בשנת 1974 פוצלה הפקולטה והוקמו שלוש פקולטות חדשות: חינוך, אמנויות ומדעים.
בהמשך הוקמה הפקולטה למנהל עסקים והאוניברסיטה המשיכה להתרחב ובשנת 2005 האוניברסיטה כללה עשרים פקולטות, מהן 12 בקמפוס הראשי בצנעא ו-8 נוספות בערים שונות בתימן.
בתחילת שנות השמונים החלו באוניברסיטה לימודים לתואר שני.
פקולטות נוספות לחינוך קיימות בעוד 5 ערים שונות בתימן.
, פרופסור לשפה ערבית, אוניברסיטת וושינגטון.
סאלח עלי אל-סמאד, מנהיג התנועה החות'ית.
תוואכול קרמן סיימה תואר שני במדע המדינה.
זכתה בפרס נובל לשלום לשנת 2011. היא האזרחית הראשונה בתימן והערבית הראשונה שזוכה בפרס נובל.
אוניברסיטת פריז-סוד , הידועה גם בשם אוניברסיטת פריז XI (ולפני 1971 בשם הפקולטה למדעים של אורסה, אוניברסיטת פריז), הייתה אוניברסיטת מחקר צרפתית אשר פעלה במספר קמפוסים בפרוורי הדרום של פריז, כולל אורסה, קאשן, שאטן-מלברי, סקו וקרמלין-ביסטר.
בשנת 2019 האוניברסיטה הוחלפה על ידי אוניברסיטת פריז-סאקלה וחדלה להתקיים.
אוניברסיטת פריז-סוד, שנודעה בתחילה בתור הפקולטה למדעים של אורסה, הייתה במקור חלק מאוניברסיטת פריז, אשר פורקה בהמשך למספר אוניברסיטאות.
לאחר מלחמת העולם השנייה, הצמיחה המהירה של פיזיקה גרעינית וכימיה דרשה מאיצים חזקים יותר, שנזקקו לשטחים גדולים.
אוניברסיטת פריז, ה-École normale supérieure וקולז' דה פראנס חיפשו שטח מתאים מדרום לפריז, באזור אורסה.
מאוחר יותר, בשנת 1956, הועברה חלק מהוראת הפקולטה למדעים מפריז לאורסה, לפי בקשתם של אירן ז'וליו-קירי ופרדריק ז'וליו-קירי.
הגידול המהיר במספר הסטודנטים הוביל לעצמאות הקמפוס של אורסה ב-1 במרץ 1965 (ומאז כונה לעיתים "הפקולטה למדעים של אורסה").
בשנת 1971 הפכה המוסד ל"אוניברסיטת פריז-סוד (פריז XI)".
אוניברסיטת פריז-סוד אירחה מספר רב של מעבדות בקמפוס רחב ידיים (236 דונם).
בין המעבדות הידועות בה היו מעבדות מצטיינות בפיזיקת חלקיקים, פיזיקה גרעינית, אסטרופיזיקה, פיזיקה אטומית ופיזיקה מולקולרית, פיזיקה של חומר מעובה, פיזיקה תאורטית, אלקטרוניקה וננוטכנולוגיה.
אוניברסיטת פריז-סוד כללה 104 יחידות מחקר.
שני זוכי פרס נובל לפיזיקה, פייר ז'יל דה-ז'ן ואלבר פר, היו קשורים לאוניברסיטת פריז-סוד.
גם מספר מתמטיקאים צרפתים בולטים נמנו עם סגל האוניברסיטה, בהם זוכי מדליית פילדס פייר דלין, לורן לאפורג', ז'אן-כריסטוף יוקוז, ונדלין ורנר ונו באו צ'או.
האוניברסיטה כללה גם מעבדות בתחומי הביולוגיה והכימיה, בתי ספר להנדסה ולטכנולוגיה, ושיתפה פעולה עם מרכזי מחקר טכנולוגיים וגרנד אקולים רבים.
כמו כן, פעלו בה בתי ספר למשפטים, כלכלה ומנהל עסקים.
בשנת 2020 הוחלפה אוניברסיטת פריז-סוד על ידי אוניברסיטת פריז-סאקלה.
פייר דלין (מדליית שדות, 1978)
ז'אן-כריסטוף יוקוז (מדליית שדות, 1994)
לורן לאפורג (מדליית שדות, 2002)
וונדלין ורנר (מדליית שדות, 2006)
פייר-ז'יל דה ז'ן (פרס נובל לפיזיקה, 1991)
אלברט פרט (פרס נובל בפיזיקה, 2007)
אלן אספקט (פרס נובל לפיזיקה, 2022)
אריסטידס בלטאס, פילוסוף של המדע, פיזיקאי, ושר התרבות והספורט לשעבר של יוון, כמו גם שר החינוך וענייני הדת
קתרינה ברלי, פוליטיקאית ועורכת דין גרמנייה, שרת המשפטים והגנת הצרכן הפדרלית הנוכחית בקבינט הרביעי של אנגלה מרקל
אגנס ברתלמי, פיזיקאית, מומחית לננו-מבנים
לואי-מארי דה בלינייר, כומר קתולי מסורתי
שארל אדוארד בואה, מנכ"ל רולנד ברגר ייעוץ אסטרטגי
אוליבייה בוהון, מנכ"ל Smith & Nephew
ז'אן לואי קוליו-ת'לן, מתמטיקאי צרפתי
מוניק קומבסקור, פיזיקאית מתמטית צרפתייה
קורנליה דרושו, מתמטיקאית רומנית, פרופסור למתמטיקה באוניברסיטת אוקספורד
ארול גלנבה, פרופסור אוני' פריז-סוד (1979–1986), מדען מחשבים, עמית באקדמיה הצרפתית לטכנולוגיות, האקדמיה המלכותית למדע, אותיות ואמנויות יפות של בלגיה, אגודת האקדמיה למדעים של טורקיה ואקדמיות אחרות, פרס מוסטפא לשנת 2017.
קגן, כימאי, זוכה פרס וולף בכימיה (2001)
ז'אן איב לה גאל, נשיא המרכז הלאומי לחקר החלל (CNES)
קרלוס מורנו, אורבניסט, אקדמאי וסופר
פרנסואה אוליבנס, רופא ומומחה לפוריות
סיסמק מוחמדי, פרופסור להנדסת חשמל ומחשבים באוניברסיטת טהראן
ברנדט פרין-ריו, מתמטיקאית ומקבלת פרס סאטר
ברטרנד סרלט, לשעבר סגן נשיא בכיר להנדסת תוכנה באפל.
אוניברסיטת פריז-סוד דורגה במקום הראשון בצרפת, במקום התשיעי באירופה ובמקום ה-37 בעולם על פי דירוג אקדמי של אוניברסיטאות בעולם לשנת 2019. (מקום 5 בעולם במתמטיקה, ומקום 9 בעולם בפיזיקה).
באוקטובר 2015 דורגה אוניברסיטת פריז-סוד במקום העשירי בעולם בדירוג "Times Higher Education Under 50", המדורג את 100 האוניברסיטאות המובילות בעולם מתחת לגיל 50 שנה.
דירוג QS דירג את האוניברסיטה במקום ה-262 בעולם, במקום ה-97 במדעי הטבע, בטווח 101–150 ברפואה, ובמקום ה-285 בהנדסה ובטכנולוגיה.
אוניברסיטת צ'פמן היא אוניברסיטת מחקר פרטית באורנג', קליפורניה, ארצות הברית.
האוניברסיטה, הכוללת אחת עשרה מכללות, מסווגת כ-"R2: אוניברסיטאות מחקר דוקטורט – פעילות מחקרית גבוהה".
האוניברסיטה נוסדה כמכללת הספריאן בוודלנד, קליפורניה, הלימודים בה החלו ב-4 במרץ 1861. הספריאן קיבלה סטודנטים ללא קשר למין או גזע.
במהלך העשורים הראשונים שלה המכללה שינתה את שמה והועברה מקום מספר פעמים.
בשנת 1896, התמזגה הספריאן עם מכללת פירס הנוצרית כדי להקים את סמינר התנ"ך של ברקלי בברקלי, קליפורניה.
לאחר מכן הועברה המכללה לסן פרנסיסקו ונקראה" מכללת התנ"ך של קליפורניה".
בשנת 1920, המכללה נרכשה על ידי המכללה הנוצרית של קליפורניה ועברה לדרום קליפורניה, והפכה לבית הספר הנוצרי של קליפורניה, בלוס אנג'לס.
בשנת 1923, שונה שם בית הספר שוב למכללה הנוצרית של קליפורניה.
בשנת 1934, בית הספר הפך למכללת צ'פמן על שם יו"ר מועצת הנאמנים שלו (והתורם העיקרי), סי.
בשנת 1954, אוניברסיטת צ'פמן עברה לצמיתות לקמפוס הנוכחי שלה בעיר אורנג', אתר בו שכן בעבר בית הספר התיכון אורנג'.
צ'פמן הקים תוכנית מרכז לימודי הכולל מגורים עבור אנשי צבא בשנת 1958, אשר התפתח לאוניברסיטת ברנדמן ומאוחר יותר לאוניברסיטת מסצ'וסטס גלובל.
המכללה הפכה לאוניברסיטת צ'פמן בשנת 1991. באותה שנה, ג'יימס ל.
דוטי מונה לנשיא, מחלקת החינוך הפכה לבית הספר לחינוך (הידוע כיום כמכללת דונה פורד אטאללה ללימודי חינוך), והוקמה גם מכללת וילקינסון לאמנויות, מדעי הרוח והחברה.
בית הספר לקולנוע וטלוויזיה, כיום מכללת דודג' לאמנויות קולנוע ומדיה באולפני מריון נוט, נפתח בשנת 1996.
בין השנים 2000 ו-2010, אוניברסיטת צ'פמן התרחבה וכללה את מרכז רוג'רס לחינוך השואה, ספריות לת'רבי, מרכז פיש הבין-דתי, קומפלקס האתלטיקה ארין ג'יי אנדרסון, מכללת שמיד למדע וטכנולוגיה, ואת המכון למדעי הכלכלה של בית הספר ארגירוס בראשות ורנון סמית'.
קמפוס מדעי הבריאות רינקר נפתח באירוויין, קליפורניה, בשנת 2013, והפך לביתו של בית הספר לרוקחות.
סטרופה מונה לנשיא בשנת 2016. באותה שנה נפתח מרכז מוסקו לאמנויות.
אולם הקונצרטים בן 1,110 המושבים מארח הופעות.
מרכז קק למדע והנדסה נפתח בשנת 2018, ובית הספר להנדסה ע"ש דייל ושרה אן פאולר נפתח זמן קצר לאחר מכן.
בין השנים 2018 ו-2022, אוניברסיטת צ'פמן זכתה בסיווג קרנגי R2: אוניברסיטה לדוקטורט - פעילות מחקרית גבוהה והחלה להיות מדורגת על ידי US News & World Report.
מאט פארלו הפך לנשיא ה-14 של צ'פמן בשנת 2025.
מרכז בארי ופיליס רוג'רס ללימודי השואה נוסד בפברואר 2000. הוא מממן תחרות כתיבה שנתית לזכר השואה ומארח סדרת הרצאות באופן קבוע.
ספריית הזיכרון לשואה על שם סלה ואהרון שמואלי, במימון הנרי סמואלי, נמצאת בספריות לת'רבי.
ב-11 באפריל 2005, שישים שנה לאחר ששוחרר ממחנה הריכוז בוכנוואלד, חנך אלי ויזל את ספריית הזיכרון לשואה על שם סמואלי ופסל גדול של ויזל ניצב בכניסה למתקן.
ג'ורג' ארגירוס (1959) – שגריר ארצות הברית בספרד ובעלים לשעבר של סיאטל מארינרס מליגת הבייסבול האמריקאית
בוניור (מסצ'וסטס 1972) – חבר בית הנבחרים של ארצות הברית מטעם מישיגן (1977–2003)
מאט דאפר (2007) – תסריטאי, במאי, מפיק ויוצר שותף של "דברים מוזרים".
רוס דאפר (2007) – תסריטאי, במאי ומפיק קולנוע וטלוויזיה, ושותף ליצירת "דברים מוזרים".
טים פלנרי (1979) – שחקן בליגת הבייסבול של האמריקן ליג במשך אחת עשרה עונות ומאמן סן פרנסיסקו ג'איינטס
רנדי ג'ונס – שחקן בייסבול מקצועי לשעבר, סן דייגו פאדרס, ניו יורק מטס, זוכה פרס סיי יאנג לשנת 1976
ג'ואנה רוסהולם (2007) – מזכירת העיתונות של הגברת הראשונה מישל אובמה
לורטה סאנצ'ז (1982) – בית הנבחרים של ארצות הברית
רוב שניידרמן (מסצ'וסטס) – בית הנבחרים של ארצות הברית
ג'סטין סימיאן (2005) – במאי, שחקן וסופר; במאי הסרט "אנשים לבנים יקרים"
קייט זיגלר – שחיינית באולימפיאדת הקיץ 2012 המתמחה בסגנון חופשי ובמרחקים ארוכים
יקיר אהרונוב – פרופסור, פרופסור ג'יימס ג'יי פארלי לפילוסופיה טבעית; חתן פרס וולף והמדליה הלאומית למדעים
הורנר – פלאונטולוג, יועץ טכני לכל סרטי "פארק היורה" והיה הבסיס לדמותו של מייקל קרייטון באלן גרנט.
מייקל שרמר – סופר מדע אמריקאי, היסטוריון מדע, מחברם של ספרים רבים ומייסד אגודת הספקנים
ורנון סמית' – חתן פרס נובל לכלכלה (2002); מייסד המכון למדעי הכלכלה ומכון סמית' לכלכלה פוליטית ופילוסופיה
שירה קליין – פרופסור, היסטוריונית החוקרת את שואת יהודי איטליה.
אוניברסיטת צפון טקסס היא אוניברסיטת מחקר ציבורית שנוסדה בשנת 1890 וממוקמת במטרופולין דאלאס-פורט וורת'-ארלינגטון.
הקמפוס הראשי שלה נמצא בדנטון, עם קמפוס נוסף בפריסקו.
היא משמשת כספינה הדגל של מערכת אוניברסיטת צפון טקסס (University of North Texas System), הכוללת גם אוניברסיטאות בדאלאס ובפורט וורת'.
בשנת 2023 היא הייתה האוניברסיטה ה-24 בגודלה, בארצות הברית, מבחינת מספר הנרשמים.
UNT מסווגת (2025) R1 במערכת סיווג קרנגי למוסדות השכלה גבוהה: "אוניברסיטה לדוקטורט - פעילות מחקר גבוהה מאוד"
האוניברסיטה הוקמה ב-16 בספטמבר 1890 על ידי יהושע צ'ילטון (Joshua C.
Chilton) כמכללה פרטית להכשרת מורים.
באותה תקופה הייתה דנטון יישוב כפרי עם כ-2,500. ב-1894 הפך המוסד למכללה (פרטית) רגילה וב-1901 למכללה של המדינה (North Texas State Normal College).
בין השנים 1923-1949 שינתה המכללה את יעודה וחזרה להכשרת מורים ולאחר מכן, בין השנים 1949–1961 חזרה להיות מכללה רגילה, של המדינה.
ב-29 באוגוסט 1961, המכללה הפכה לאוניברסיטת מדינת צפון טקסס (North Texas State University) בסמסטר הסתיו של 1961 נרשמו 8,844 סטודנטים והמספר המשיך לעלות במהלך שני העשורים הבאים וב-1988 שונה השם לשם הנוכחי: אוניברסיטת צפון טקסס (University of North Texas).
דירוגים אקדמיים ברמה הלאומית פורבס 209 U.S.
הקמפוס הראשי של אוניברסיטת צפון טקסס ממוקם בדנטון, עיר בת כ-170,000 תושבים בחלק הצפוני של מטרופלקס דאלאס-פורט וורת', המטרופולין הרביעי בגודלו בארצות הברית.
מאז 1975, כאשר רכשה בית ספר לרפואה בפורט וורת' האוניברסיטה מרחיבה בהתמדה שטחה
בשנת 2004, האוניברסיטה חנכה פתחה את פארק דיסקברי (Discovery Park) בדנטון, כקמפוס מחקר וטכנולוגיה, כ-8 קילומטרים מצפון לקמפוס הראשי והוא מאכלס מתקנים המתמקדים במדע, הנדסה וחדשנות.
בשנת 2011, המכללה לאמנויות חזותיות ועיצוב פתחה את מרכז מחקר העיצוב ברובע Design District.
כדי להרחיב את התוכניות האקדמיות והמחקריות שלה, הקימה האוניברסיטה קמפוס לוויין בפריסקו, כ-48 ק"מ צפונית למרכז העיר דאלאס וכ-40 קילומטרים מזרחית לדנטון.
הקמפוס בפריסקו ממשיך להרחיב את שטחו והוא כולל מספר אתרים.
המכללה לאמנויות ליברליות ומדעי החברה: מציעה 22 מחלקות ותוכניות אקדמיות וחמישה שירותים ציבוריים (כולל מרפאת פסיכולוגיה ומרפאת דיבור ושמיעה), ושמונה שירותים לסטודנטים (מתוכם שבע מעבדות).
המכללה למדעים: האוניברסיטה מציעה תארים ראשונים במדעים מעל שנים, תואר שני במדעים (בביולוגיה, מתמטיקה, כימיה וכלכלה) כ-90 שנה ותואר שלישי בפילוסופיה ובמספר תחומים מדעיים, כמו: כימיה, ביולוגיה ופיזיקה, כבר כ- שנה.
המחלקה לפיזיקה: במחלקה נעשה שימוש במתקן מחקר - מעבדת אלומת יונים (IBL), לביצוע מחקרים רב-תחומיים באמצעות מאיצי יונים בעלי אנרגיה בינונית (מ-10 k eV עד ל: 15 M eV).
המתקן כולל ארבעה מאיצים המאפשרים הקמת מסלולי אלומה להשתלת יונים (ion implantation), מיקרוסקופיית יונים סורקת חודרת (scanning transmission ion microscopy - STIM) ומיקרו-אנליזה באמצעות אלומת יונים ממוקדת באנרגיה גבוהה (HEFIB).
המחלקה לביולוגיה: המחלקה למדעי הביולוגיה בפקולטה עוסקת במחקר בין תחומי במדעי הסביבה, אקולוגיה וביולוגיה מולקולרית.
המחלקה מפעילה גם תחנת שטח לחקר המים (Water Research Field Station) וכן מתקן של נחל מלאכותי (Artificial Stream Facility) שנועד להעריך את ההשפעה האקולוגית של כימיקלים חקלאיים בתנאי שדה מבוקרים.
המכללה למנהל עסקים: מכללת ג'.
ברינט ריאן למנהל עסקים (G.